สัวสดีค่ะคุณ พอดีว่าเพิ่งเคยมีเพศสัมพันธ์กับแฟนค่ะ พอดีรู้สึกว่าตัวเองเป็นคนมีน้ำหล่อลื่นน้อยมากๆค่ะ ทำให้ขณะมีเพศสัมพันธ์รู้สึกเจ็บค่ะ อยากทราบว่าเกิดจากสาเหตุอะไรคะ แล้ววิธีการแก้ปัญหาอย่างไรบ้างคะ หรือเกิดจากการใช้สบู่ในการล้างน้องสาวคะ และหลังจากมีเพศสัมพันธ์กับแฟนได้ 3-4วันมีอาการตกขาวเป็นสีน้ำตาลๆ หน่วงๆท้องค่ะ เกิดจากอะไรได้บ้างคะขอบคุณล่วงหน้าค่ะ
สวัสดีค่ะ การที่น้ำหล่อลื่นน้อย อาจมีสาเหตุมาจาก-วัยหมดประจำเดือน หรือระยะใกล้หมดประจำเดือน-เคยผ่าตัดรังไข่หรือมดลูก-ความผิดปกติทางภูมิคุ้มกันบางชนิด-ยาต้านฮอร์โมนเพศหญิง-การอักเสบของต่อมบาร์โทลินซึ่งทำหน้าที่ผลิตน้ำหล่อลื่น-การคุมกำเนิดด้วยการฉีดหรือกินยา-หลังคลอด หรือระหว่างในนมบุตร-การสวนล้างช่องคลอดมากเกินไปแนะนำถ้าช่องคลอดแห้งมากจนมีภาวะเจ็บเวลามีเพศสัมพันธ์ มีเลือดออกผิดปกติจากช่องคลอด หรือระคายเคืองช่องคลอดมาก ควรไปพบสูตินรีแพทย์เพื่อหาสาเหตุที่เป็นไปได้ดังกล่าวไปการดูแลตัวเองเบื้องต้น งดการสวนล้างช่องคลอด ล้างอวัยวะเพศภายนอกได้ งดการมีเพศสัมพันธ์ถ้าเจ็บมาก ไม่ซื้อยาใดๆมารับประทานหรือเหน็บช่องคลอดเองตกขาวที่มีสีหรือกลิ่นผิดปกติอาจเกิดจากช่องคลอดติดเชื้อ หรือมีเนื้องอกที่มดลูกหรือปากมดลูก หากตกขาวผิดปกติเรื้อรัง ร่วมกับมีอาการปวดหน่วงท้องน้อย ควรไปพบสูตินรีแพทย์เพื่อตรวจเพิ่มเติมเช่นกัน